gold prices fall for fourth day, down rs 2200 from highs; silver rate edges higher
శుభవార్త.. రూ.2,000కు పైగా దిగొచ్చిన బంగారం ధర.. వెండి రూ.4,900 పతనం!
దేశీ మార్కెట్‌లో బంగారం ధర క్షీణిస్తూనే ఉంది. ఈ రోజు కూడా పసిడి ధర పడిపోయింది. బంగారం ధర దిగిరావడం ఇది వరుసగా నాలుగో రోజు కావడం గమనార్హం. బంగారం ధర పడిపోతే వెండి ధర మాత్రం స్వల్పంగా పైకి కదిలింది.
Samayam Telugu | Updated:
Sep 21, 2019, 07:35AM IST
హైలైట్స్
మళ్లీ దిగొచ్చిన బంగారం ధర
భారీగా తగ్గిన పసిడి
వెండి ధర మాత్రం పైకి
ఎంసీఎక్స్ మార్కెట్‌లో బంగారం కిందకు
బంగారం, వెండి ధరలు పడిపోతూనే వస్తున్నాయి. పసిడి ధరపై ఒత్తిడి అలాగే కొనసాగుతోంది. దీంతో పుత్తడి ధర నాలుగో రోజు కూడా దిగొచ్చింది. ఎంసీఎక్స్ మార్కెట్‌లో శుక్రవారం మార్నింగ్ సెషన్‌లో అక్టోబర్ గోల్డ్ ఫ్యూచర్స్ ధర 10 గ్రాములకు 0.04 శాతం తగ్గుదలతో రూ.37,670కు క్షీణించింది. ఈ నెల ప్రారంభంలోని బంగారం గరిష్ట స్థాయి రూ.39,885తో పోలిస్తే ఇప్పుడు పసిడి ధర ఏకంగా రూ.2,200 పడిపోయింది.
పసిడి ధర తగ్గితే వెండి ధర మాత్రం పైకి కదిలింది. ధర రివర్స్ ట్రెండ‌లో నడిచింది. ఎంసీఎక్స్ మార్కెట్‌లో వెండి ఫ్యూచర్స్ ధర కేజీకి 0.04 శాతం పెరుగుదలతో రూ.46,626కు చేరింది. వెండి ధర ఈ నెల ప్రారంభంలో రూ.51,489 గరిష్ట స్థాయిని తాకిన విషయం తెలిసిందే. దీంతో పోలిస్తే వెండి ధర ఏకంగా రూ.4,900 పతనమైంది.